sagorsarker/bangla-wikipedia huggingface dataset:
গৌরব শমশের জং বাহাদুর রানা

গৌরব শমশের জং বাহাদুর রানা নেপালি সেনাবাহিনীর একজন জেনারেল ছিলেন। ১৯৭২ সালে তিনি ভারতীয় সামরিক একাডেমীতে যোগ দিয়েছিলেন এবং '৭৪ সালে কমিশনপ্রাপ্ত হয়েছিলেন। তাকে ২০১৩ সালে ভারতীয় সেনাবাহিনী সম্মানসূচক পূর্ণ জেনারেল পদে ভূষিত করেছিলো।
ছত্র মান সিংহ গুরাং

ছত্র মান সিংহ গুরাং নেপালি সেনাবাহিনীর একজন জেনারেল ছিলেন। ১৯৬৯ সালে ভারতীয় সামরিক একাডেমীতে যোগ দেওয়া ছত্র মান সিংহ ১৯৭১ সালে নেপালি সেনাবাহিনীতে কমিশনপ্রাপ্ত হয়েছিলেন। উচ্চতর প্রশিক্ষণ তিনি যুক্তরাষ্ট্র এবং চীন থেকে নিয়েছিলেন। ২০০৯ সালের ৯ সেপ্টেম্বর নেপালি সেনাবাহিনীর প্রধান নেতৃত্বে আসেন ছত্র মান।
রুকমানগাদ কাটাওয়াল

রুকমানগাদ কাটাওয়াল নেপালি সেনাবাহিনীর একজন জেনারেল ছিলেন। ১৯৬৭ সালে ভারতীয় সামরিক একাডেমীতে যোগ দেওয়া তরুণ কাটাওয়াল ১৯৬৯ সালে নেপালি সেনাবাহিনীতে কমিশনপ্রাপ্ত হন এবং তিনিই ছিলেন প্রথম নেপালি সেনাবাহিনী প্রধান যিনি ভারতীয় সামরিক বাহিনীর কাছ থেকে প্রশিক্ষিত।
অবহেলিত গ্রীষ্মমণ্ডলীয় রোগসমূহ

অবহেলিত গ্রীষ্মমণ্ডলীয় রোগসমূহ (Neglected tropical diseases, সংক্ষেপে "এনটিডি") গ্রীষ্মমণ্ডলীয় রোগসমূহের একটি বিচিত্র দল যেগুলি আফ্রিকা, এশিয়া, উত্তর আমেরিকা, দক্ষিণ আমেরিকা মহাদেশগুলির উন্নয়নশীল অঞ্চলগুলির নিম্ন-আয়ের জনগোষ্ঠীগুলিতে অতিসাধারণ। বিভিন্ন প্রকারের রোগসৃষ্টিকারী জীবাণু ও প্রাণী যেমন ভাইরাস, ব্যাকটেরিয়া, আদ্যপ্রাণী (প্রোটোজোয়া) ও পরজীবী কৃমি (হেলমিন্থ)  মানবদেহে এই রোগগুলির সৃষ্টি করে। এদের বিপরীতে রয়েছে তিনটি বৃহৎ সংক্রামক রোগ (এইডস, যক্ষ্মা ও ম্যালেরিয়া), যেগুলির জন্য সাধারণত অনেক বেশি চিকিৎসা ও গবেষণা সংক্রান্ত তহবিল বরাদ্দ করা হয়। সাহারা-নিম্ন আফ্রিকাতে এইসব রোগের বোঝা ম্যালেরিয়া ও যক্ষ্মার সমতুল্য। অবহেলিত গ্রীষ্মমণ্ডলীয় রোগের সহ-সংক্রমণের কারণে এইডস ও যক্ষ্মা অধিকতর মরণঘাতী রূপ ধারণ করতে পারে।
কোনও কোনও ক্ষেত্রে এইসব রোগের চিকিৎসার খরচ তুলনামূলকভাবে কম। উদাহরণস্বরূপ শিস্টোসোমা কৃমি অধ্যুষণ (শিস্টোসোমায়াসিস) রোগের খরচ প্রতি শিশুর জন্য বাৎসরিক মাত্র ০.২০ মার্কিন ডলার। তা সত্ত্বেও ২০১০ সালের একটি প্রাক্কলন অনুযায়ী অবহেলিত রোগগুলি নিয়ন্ত্রণে পরবর্তী ৫-৭ বছরে ২০০ কোটি থেকে ৩০০ কোটি মার্কিন ডলার তহবিলের প্রয়োজন ছিল। কিছু ঔষধ নির্মাতা প্রতিষ্ঠান সব ঔষধভিত্তিক নিরাময়মূলক চিকিৎসা বিনামূল্যে প্রদানের জন্য প্রতিশ্রুতি দিয়েছে এবং বিশ্বের বেশ কিছু দেশে গণহারে ঔষধ প্রয়োগ (যেমন গণহারে কৃমিনাশ) সফলভাবে সম্পন্ন করা হয়েছে। উন্নত বিশ্বের দেশগুলিতে প্রতিরোধমূলক সেবা প্রায়শই সুপ্রাপ্য হলেও অপেক্ষাকৃত দরিদ্র এলাকাগুলিতে সার্বজনীনভাবে সুলভ্য নয়।
উন্নত দেশগুলিতে অবহেলিত গ্রীষ্মমণ্ডলীয় রোগগুলি সমাজের দরিদ্রতম ব্যক্তিদের আক্রমণ করে। যেমন মার্কিন যুক্তরাষ্ট্রে প্রায় ১৪ লক্ষ ৬০ হাজার পরিবার এবং  সেগুলিতে ২৮ লক্ষ শিশু দিনে ২ ডলারের কম খরচে জীবন নির্বাহ করে। এই জাতীয় দেশগুলিতে অবহেলিত গ্রীষ্মমণ্ডলীয় রোগগুলির বোঝাকে প্রায়শই অন্যান্য জনস্বাস্থ্যমূলক প্রশ্নের তুলনায় কম গুরুত্ব দেওয়া হয়। একই প্রশ্নগুলি উন্নত ও উন্নয়নশীল উভয় প্রকারের দেশের জনগোষ্ঠীকে ঝুঁকিতে ফেলতে পারে। যেমন দারিদ্র‍্যের কারণে পর্যাপ্ত গৃহায়নের অভাবে ব্যক্তিরা এইসব রোগের বাহকগুলির সংস্পর্শে আসতে পারে৷
বিশ্ব স্বাস্থ্য সংস্থা ২০টি অবহেলিত গ্রীষ্মমণ্ডলীয় রোগকে অগ্রাধিকার প্রদান করেছে। তবে অন্যান্য কিছু সংস্থা এগুলিকে ভিন্নভাবে সংজ্ঞায়িত করে থাকে। ২০১৭ সালে আদিকৃষ্ণকোষ-ছত্রাকরোগ তথা ক্রোমোব্লাস্টোমাইকোসিস ও অনান্য গভীর ছত্রাকরোগসমূহ (মাইকোসিস), খোসপাঁচড়া রোগ (স্ক্যাবিস) ও অন্যান্য  বাহ্যপরজীবীঘটিত রোগ (এক্টোপ্যারাসাইট) এবং সর্পদংশনজনিত বিষপ্রবেশ এই তালিকাতে যুক্ত করা হয়। এই রোগগুলি ১৪৯টি দেশে স্থানিক রোগে পরিণত হয়েছে এবং প্রতি বছর প্রায় ১৪০ কোটি ব্যক্তি (৫০ কোটি শিশু) এগুলিতে আক্রান্ত হয়। এর ফলে উন্নয়নশীল দেশগুলিকে প্রতি বছর বহ শত কোটি মার্কিন ডলার খরচ করতে হয়। ২০১৩ খ্রিস্টাব্দে এইসব রোগে প্রায় ১ লক্ষ ৪২ হাজার ব্যক্তি মারা যায় —যা ১৯৯০ সালের ২ লক্ষ হাজার মৃত্যু অপেক্ষা কম ২০টি রোগের মধ্যে দুইটিকে বিশ্বব্যাপী নির্মূল করার লক্ষ্য স্থির করা হয়। এগুলি হল ২০১৫ সালের মধ্যে  গিনি-কৃমি রোগ (ড্রাকুনকুলায়াসিস) এবং ২০২০ খ্রিস্টাব্দের মধ্যে ইয়জ চর্মরোগ। এছাড়া চারটি রোগকে ২০২০ সালের মধ্যে আঞ্চলিক পর্যায়ে নির্মূল করার কর্মসূচী হাতে নেওয়া হয়। এগুলি হল অন্ধত্ব সৃষ্টিকারী পোথকী (ব্লাইন্ডিং ট্রাকোমা), মানব আফ্রিকান ট্রিপানোসোমা অধ্যুষণ (ট্রিপানাসোময়াসিস, এক ধরনের পরজীবী এককোষী আদ্যপ্রাণীঘটিত রোগ), কুষ্ঠরোগ এবং গোদরোগ (লিমফ্যাটিক ফিলারায়াসিস)।
বাবু (১৯৭১-এর চলচ্চিত্র)

বাবু () হচ্ছে ১৯৭১ সালে মুক্তিপ্রাপ্ত এ. সি. তিরুলোকচন্দ্র পরিচালিত একটি তামিল চলচ্চিত্র। মুখ্য ভূমিকায় অভিনয় করেছিলেন শিবাজি গণেশন, শওকর জনকী এবং ভেন্নিড়া আড়াই নির্মলা। সঙ্গীত পরিচালক ছিলেন মনয়ঙ্গত সুব্রমণিয়ন বিশ্বনাথন। চলচ্চিত্রটি শ্রেষ্ঠ চলচ্চিত্র বিভাগে ফিল্মফেয়ার পুরস্কার - তামিল পেয়েছিলো। অভিনেত্রী শ্রীদেবী এই চলচ্চিত্রে শিশুশিল্পী হিসেবে অভিনয় করেছিলেন।
চলচ্চিত্রটি গানগুলোর সুরকার ছিলেন মনয়ঙ্গত সুব্রমণিয়ন বিশ্বনাথন।
মায়োত জাতীয় ফুটবল দল

মায়োত জাতীয় ফুটবল দল () হচ্ছে আন্তর্জাতিক ফুটবলে মায়োতের প্রতিনিধিত্বকারী পুরুষদের জাতীয় দল, যার সকল কার্যক্রম মায়োতের ফুটবলের সর্বোচ্চ নিয়ন্ত্রক সংস্থা মায়োত ফুটবল লীগ দ্বারা নিয়ন্ত্রিত হয়। এই দলটি এখন পর্যন্ত ফুটবলের সর্বোচ্চ সংস্থা ফিফার এবং তাদের আঞ্চলিক সংস্থা আফ্রিকান ফুটবল কনফেডারেশনের সদস্যপদ লাভ করেনি। ২০০০ সালের ১লা এপ্রিল তারিখে, মায়োত প্রথমবারের মতো আন্তর্জাতিক খেলায় অংশগ্রহণ করেছে; মায়োতের মামুদজুতে অনুষ্ঠিত উক্ত ম্যাচে মায়োত মাদাগাস্কারকে ১–০ গোলের ব্যবধানে পরাজিত করেছে।
৫,০০০ ধারণক্ষমতাবিশিষ্ট কাওয়ানি কমপ্লেক্সে "সাগরের ঘোড়া" নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় মায়োতে অবস্থিত। বর্তমানে এই দলের ম্যানেজারের দায়িত্ব পালন করছেন বাকার আলাউনি এবং অধিনায়কের দায়িত্ব পালন করছেন মার্সোঁর মধ্যমাঠের খেলোয়াড় জার্জি নাদহোইমে।
ফিফা এবং আফ্রিকান ফুটবল কনফেডারেশনের সদস্যপদ না থাকার ফলে মায়োত এপর্যন্ত একবারও ফিফা বিশ্বকাপ এবং আফ্রিকা কাপ অফ নেশন্সে অংশগ্রহণ করতে পারেনি। এছাড়াও, কুপ দ্য ইয়ুত্রে-মেরে মায়োত এপর্যন্ত ৩ বার অংশগ্রহণ করেছে, যার মধ্যে সেরা সাফল্য হচ্ছে ২০১০ এবং ২০১২ কুপ দ্য ইয়ুত্রে-মেরে চতুর্থ স্থান অর্জন করা।
জার্জি নাদহোইমে, আব্দু লাহারিতি অঁতোসি, চামসাদিন আতুমানি, লরাঁ গার্সিয়া এবং আহমেদ ফাইসোয়ালের মতো খেলোয়াড়গণ মায়োতের জার্সি গায়ে মাঠ কাঁপিয়েছেন।
ফিফার সদস্যপদ না থাকার ফলে ফিফা বিশ্ব র‌্যাঙ্কিংয়ে মায়োতের কোন স্থান নেই। অন্যদিকে, বিশ্ব ফুটবল এলো রেটিংয়ে মায়োতের সর্বোচ্চ অবস্থান হচ্ছে ১৫০তম (যা তারা ২০১৯ সালে অর্জন করেছিল) এবং সর্বনিম্ন অবস্থান হচ্ছে ১৭৪। নিম্নে বর্তমানে বিশ্ব ফুটবল এলো রেটিংয়ে অবস্থান উল্লেখ করা হলো:
শর্মিলী (১৯৭১-এর চলচ্চিত্র)

শর্মিলী () হচ্ছে ১৯৭১ সালে মুক্তিপ্রাপ্ত একটি হিন্দি চলচ্চিত্র। সমির গঙ্গোপাধ্যায়ের পরিচালনা এবং সুবোধ মুখোপাধ্যায়ের প্রযোজনায় চলচ্চিত্রটির নায়ক-নায়িকা ছিলেন শশী কাপুর এবং রাখী; রাখী দ্বৈত চরিত্রে অভিনয় করেছিলেন।
শচীন দেব বর্মণের সুর করা গানগুলো তুমুল জনপ্রিয়তা পেয়েছিলো; কিশোর কুমারের গাওয়া 'ও মেরি শর্মিলী' এবং 'খিলতে হ্যায় গুল ইয়াহাঁ' গানদুটি ছিলো সবচেয়ে জনপ্রিয়।
নাহিদ-১

নাহিদ-১ ( যার অর্থ "শুক্র") সৌর-চালিত একটি ইরানি কৃত্রিম যোগাযোগ উপগ্রহ,যা ২০১৯ সালের সেপ্টেম্বরে পৃথিবীর নিম্ন কক্ষপথের মধ্যে পরিকল্পিতভাবে উৎক্ষেপণ করা হয়। ২৯ আগস্ট ২০১৯ এ উৎক্ষেপণ প্রস্তুতির সময় উৎক্ষেপণ প্যাডে একটি বিস্ফোরণ ঘটেছিল, যদিও উপগ্রহটি স্পষ্টত পরীক্ষার অংশ ছিল না এবং অক্ষত অবস্থায় ছিল।
ময়মনসিংহ-১৬

ময়মনসিংহ-১৬ আসন ছিল বাংলাদেশের জাতীয় সংসদের নির্বাচনী এলাকার একটি। এটি ময়মনসিংহ জেলায় অবস্থিত জাতীয় সংসদের আসন ছিল।
ময়মনসিংহ-১৬ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
ময়মনসিংহ-১৭

ময়মনসিংহ-১৭ আসন ছিল বাংলাদেশের জাতীয় সংসদের নির্বাচনী এলাকার একটি। এটি ময়মনসিংহ জেলায় অবস্থিত জাতীয় সংসদের আসন ছিল।
ময়মনসিংহ-১৭ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
ময়মনসিংহ-১৮

ময়মনসিংহ-১৮ আসন ছিল বাংলাদেশের জাতীয় সংসদের নির্বাচনী এলাকার একটি। এটি ময়মনসিংহ জেলায় অবস্থিত জাতীয় সংসদের আসন ছিল।
ময়মনসিংহ-১৮ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
ময়মনসিংহ-১৯

ময়মনসিংহ-১৯ আসন ছিল বাংলাদেশের জাতীয় সংসদের নির্বাচনী এলাকার একটি। এটি ময়মনসিংহ জেলায় অবস্থিত জাতীয় সংসদের আসন ছিল।
ময়মনসিংহ-১৯ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
মায়োত ফুটবল লিগ

মায়োত ফুটবল লিগ (; এছাড়াও সংক্ষেপে এলএফএম নামে পরিচিত) হচ্ছে মায়োতের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৭৯ সালে প্রতিষ্ঠিত হয়েছে। এটি এখন পর্যন্ত ফুটবলের সর্বোচ্চ সংস্থা ফিফার এবং তাদের আঞ্চলিক সংস্থা ওএফসির সদস্যপদ লাভ করতে পারেনি। এই সংস্থার সদর দপ্তর মায়োতে অবস্থিত।
এই সংস্থাটি মায়োতের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে মায়োত বিভাগ অনার এবং কু দ্য মায়োতের মতো প্রতিযোগিতার সকল কার্যক্রম পরিচালনা করে।
বাংলাদেশী ৫ টাকার কয়েন

পাঁচ টাকা হল বাংলাদেশী টাকার একটি ধাতব মুদ্রা। পাঁচ টাকার মূদ্রা সর্বপ্রথম প্রকাশিত হয় ১৯৯৩ সালে। বর্তমানে বাংলাদেশে পাঁচ টাকার মুদ্রার ব্যবহার চালু রয়েছে।
বাংলাদেশে ১৯৭১ সালে মহান মুক্তিযুদ্ধ হওয়ার আগ পর্যন্ত পাকিস্তানি রুপি ছিল দেশটির প্রচলিত মুদ্রা। বাংলাদেশ স্বাধীনতা অর্জনের পর ১৯৭২ সালের ৪ঠা মার্চ সর্বপ্রথম বাংলাদেশী মুদ্রার প্রচলন শুরু হয়। সরকারি মুদ্রার নাম রাখা হয় টাকা, পরবর্তীতে টাকাকে প্রকাশের চিহ্ন বা সংকেত হিসাবে "৳" কে নির্ধারণ করা হয়। টাকার সর্বনিম্ন একক নির্ধারণ করা হয় এক টাকা। আর এক টাকার শতাংশকে পয়সা নামে অভিহিত করা হয়। অর্থাৎ ৳১ সমান ১০০ পয়সা। ১৯৭৩ সালে ৫ পয়সা, ১০ পয়সা, ২৫ পয়সা ও ৫০ পয়সার প্রচলন শুরু হয়।
১৯৭২ সালের ৪ঠা মার্চ প্রথম ৫ টাকার নোট ইস্যু হয়।
১৯৯৩ সালের ১লা অক্টোবর ৫ টাকার কয়েন ইস্যু হয়। এই মুদ্রার নকশার অভিমুখদিকে ছিল বাংলাদেশের জাতীয় প্রতীক। জাতীয় প্রতীকের কেন্দ্রে রয়েছে পানিতে ভাসমান একটি শাপলা ফুল, শাপলা ফুলটিকে বেষ্টন করে আছে ধানের দুটি শীষ। চূড়ায় পাটগাছের পরস্পরযুক্ত তিনটি পাতা এবং পাতার উভয় পার্শ্বে দুটি করে মোট চারটি তারকা, এবং "বাংলাদেশ ব্যাংক" লেখা ছিল। এই মুদ্রার বিপরীতভাগে ছিল যমুনা বহুমুখী সেতু। এছাড়াও বিপরীতভাগে মুদ্রাটি প্রকাশের বছর, মুদ্রাটির মান অঙ্কে ও ভাষায় লেখা ছিল।
২০১৬ সালে ৫ টাকাকে সরকারি মুদ্রা ঘোষণা করে সরকার।
নকশার পরিবর্তনের সাথে সাথে পাঁচ টাকার বৈশিষ্ট্যগত কিছু পরিবর্তন করা হয়। এগুলো হলঃ
আকিয়াল হোসেইন

আকিয়াল জেরোম হোসেইন (জন্ম: ২৫ এপ্রিল ১৯৯৩) একজন ত্রিনিদাদিয়ান ক্রিকেটার যিনি পশ্চিম ভারতের ঘরোয়া ক্রিকেটে ত্রিনিদাদ ও টোবাগো হয়ে খেলেছেন, পাশাপাশি ক্যারিবীয় প্রিমিয়ার লিগে (সিপিএল) ত্রিনবাগো নাইট রাইডার্সের প্রতিনিধিত্ব করেছেন।
জুলিয়া গার্নার

জুলিয়া গার্নার (জন্ম ১ ফেব্রুয়ারি ১৯৯৪) একজন মার্কিন অভিনেত্রী। তিনি নেটফ্লিক্সের অপরাধ নাট্যধর্মী ধারাবাহিক "ওজার্ক" (২০১৭-বর্তমান)-এ রুথ ল্যাংমোর চরিত্রে অভিনয়ের জন্য সুপরিচিত। এই কাজের জন্য তিনি দুইবার নাট্যধর্মী ধারাবাহিকে সেরা পার্শ্ব অভিনেত্রী বিভাগে প্রাইমটাইম এমি পুরস্কার অর্জন করেন এবং দুটি স্ক্রিন অ্যাক্টরস গিল্ড পুরস্কারের মনোনয়ন লাভ করেন। এছাড়াও গার্নার এফএক্সের নাট্যধর্মী ধারাবাহিক "দি আমেরিকান্স" (২০১৫-২০১৮), নেটফ্লিক্সের মিনি ধারাবাহিক "ম্যানিয়াক" (২০১৮), এবং ব্রাভোর সত্য ঘটনা অবলম্বনে নির্মিত অপরাধধর্মী ধারাবাহিক "ডার্টি জন" (২০১৮-২০১৯)-এ অভিনয় করেছেন।
গার্নারকে "মার্থা মার্সি মে মার্লিন" (২০১১), "দ্য পার্কস অব বিয়িং আ ওয়ালফ্লাওয়ার" (২০১২) ও "সিন সিটি: আ ডেম টু কিল ফর" (২০১৪)-এ পার্শ্ব চরিত্রে অভিনয় করতে দেখা যায়। তিনি "উই আর হোয়াট উই আর" (২০১৩), "গ্র্যান্ডমা" (২০১৫), এবং "দি অ্যাসিস্ট্যান্ট" (২০১৯) চলচ্চিত্রে প্রধান চরিত্রে অভিনয় করেন।
গার্নার "ফোর্বসের" ২০২১ সালের ৩০ অনূর্ধ্ব ৩০ তালিকায় স্থান করে নেন।
গার্নার নিউ ইয়র্ক অঙ্গরাজ্যের দ্য ব্রংক্‌সের পার্শ্ববর্তী রিভারডেলে জন্মগ্রহণ করেন। তার মাতা টামি জিনগোল্ড একজন থেরাপিস্ট এবং তার নিজ দেশ ইসরায়েলে কৌতুকাভিনেত্রী হিসেবে সফল ছিলেন। তার পিতা টমাস গার্নার চিত্রশিল্পী ও চারুকলার শিক্ষক। তিনি ওহাইও অঙ্গরাজ্যের শেকার হাইটসে জন্মগ্রহণ করেছিলেন। গার্নার তার মায়ের ধর্ম অনুযায়ী ইহুদি ধর্মাবলম্বী।
গার্নার ১৫ বছর বয়স থেকে তার লজ্জাবোধ কাটিয়ে ওঠে অভিনয়ের পাঠ গ্রহণ শুরু করেন। ১৭ বছর বয়সে শন ডার্কিনের "মার্থা মার্সি মে মার্লিন" (২০১১) চলচ্চিত্রে সারা চরিত্রে অভিনয়ের মধ্য দিয়ে তার চলচ্চিত্রে অভিষেক ঘটে। ২০১২ সালে পরিচালক ডেভিড চেজ তাকে "নট ফেড অ্যাওয়ে" চলচ্চিত্রে একটি ছোট চরিত্রে অভিনয়ের জন্য আমন্ত্রণ জানান, যে চরিত্রটি তিনি বিশেষভাবে তার জন্যই লিখেছিলেন। তিনি ২০১২ সালের "ইলেকট্রিক চিলড্রেন" চলচ্চিত্রে প্রথমবার শ্রেষ্ঠাংশে অভিনয় করেন। ২০১৩ সালে তিনি ভীতিপ্রদ "দ্য লাস্ট এক্সরসিজম পার্ট টু"-এ অ্যাশলি বেলের সাথে এবং মেক্সিকান ভীতিপ্রদ চলচ্চিত্রের মার্কিন পুনর্নির্মাণ "উই আর হোয়াট উই আর"-এ শ্রেষ্ঠাংশে অভিনয় করেন।
তিনি ২০১৭ সাল থেকে জেসন বেটম্যান ও লরা লিনির সাথে নেটফ্লিক্সের অপরাধ নাট্যধর্মী ধারাবাহিক "ওজার্ক"-এ রুথ ল্যাংমোর চরিত্রে অভিনয় করছেন। এই চরিত্রের জন্য তিনি সমাদৃত হন এবং টানা দুইবার নাট্যধর্মী ধারাবাহিকে সেরা পার্শ্ব অভিনেত্রী বিভাগে প্রাইমটাইম এমি পুরস্কার অর্জন করেন এবং দুটি স্ক্রিন অ্যাক্টরস গিল্ড পুরস্কারের মনোনয়ন লাভ করেন।
গায়ানা জাতীয় ফুটবল দল

গায়ানা জাতীয় ফুটবল দল () হচ্ছে আন্তর্জাতিক ফুটবলে গায়ানার প্রতিনিধিত্বকারী পুরুষদের জাতীয় দল, যার সকল কার্যক্রম গায়ানার ফুটবলের সর্বোচ্চ নিয়ন্ত্রক সংস্থা গায়ানা ফুটবল ফেডারেশন দ্বারা নিয়ন্ত্রিত হয়। এই দলটি ১৯৭০ সাল হতে ফুটবলের সর্বোচ্চ সংস্থা ফিফার এবং ১৯৬১ সাল হতে তাদের আঞ্চলিক সংস্থা কনকাকাফের সদস্য হিসেবে রয়েছে। ১৯০৫ সালের ২১শে জুলাই তারিখে, গায়ানা প্রথমবারের মতো আন্তর্জাতিক খেলায় অংশগ্রহণ করেছে; ব্রিটিশ গায়ানায় অনুষ্ঠিত উক্ত ম্যাচে গায়ানা ত্রিনিদাদ ও টোবাগোর কাছে ৪–১ গোলের ব্যবধানে পরাজিত হয়েছে।
১৫,০০০ ধারণক্ষমতাবিশিষ্ট প্রভিডেন্স স্টেডিয়ামে "সোনালি জাগুয়ার" নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় গায়ানার রাজধানী জর্জটাউনে অবস্থিত। বর্তমানে এই দলের ম্যানেজারের দায়িত্ব পালন করছেন মার্সিও মাক্সিমো এবং অধিনায়কের দায়িত্ব পালন করছেন হ্যাম্পটন অ্যান্ড রিচমন্ড বরোর রক্ষণভাগের খেলোয়াড় সামুয়েল পিটার কক্স।
গায়ানা এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, কনকাকাফ গোল্ড কাপে গায়ানা এপর্যন্ত মাত্র ১ বার অংশগ্রহণ করেছে, যেখানে তারা শুধুমাত্র গ্রুপ পর্বে অংশগ্রহণ করতে সক্ষম হয়েছে।
ওয়াল্টার মুর, অ্যান্থনি অ্যাব্রামস, চার্লস পোলার্ড, গ্রেগরি রিচার্ডসন এবং নাইজেল কড্রিংটনের মতো খেলোয়াড়গণ গায়ানার জার্সি গায়ে মাঠ কাঁপিয়েছেন।
ফিফা বিশ্ব র‌্যাঙ্কিংয়ে, ২০১০ সালের নভেম্বর মাসে প্রকাশিত র‌্যাঙ্কিংয়ে গায়ানা তাদের ইতিহাসে সর্বোচ্চ অবস্থান (৮৬তম) অর্জন করে এবং ২০০৪ সালের ফেব্রুয়ারি মাসে প্রকাশিত র‌্যাঙ্কিংয়ে তারা ১৮৫তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে গায়ানার সর্বোচ্চ অবস্থান হচ্ছে ৮৬তম (যা তারা ১৯৮০ সালে অর্জন করেছিল) এবং সর্বনিম্ন অবস্থান হচ্ছে ১৮৩। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
মাইনুল হক

মাইনুল হক, সাধারণত মাইনু নামে পরিচিত, একজন বাংলাদেশী ক্রিকেটার যিনি ১৯৭৬-৭৭ সালে ঢাকায় এমসিসির বিপক্ষে বিখ্যাত ক্রিকেট ম্যাচে বাংলাদেশ দলের হয়ে খেলেছিলেন। পরের মরসুমে, শ্রীলঙ্কার বিপক্ষে তিনি দলের উপ-অধিনায়ক হিসেবে রকিবুল হাসানকে সহায়তা করেছিলেন। তিনি ডানহাতি মিডল অর্ডার ব্যাটসম্যান। তিনি ফরিদপুরে ৩৯ এবং শ্রীলঙ্কার বিপক্ষে চট্টগ্রামে ৪৩ রান করেছিলেন। ১৯৭৮ সালের ফেব্রুয়ারিতে তিনি রকিবুল হাসানের সাথে সেঞ্চুরি জুটি করেছিলেন ভারত থেকে সফরকারী ডেকান ব্লুজদের বিপক্ষে।
মইনুল ১৯৭৮ মৌসুমের পরপরই বিদেশে চলে যান, এভাবে হঠাৎ করেই তার আন্তর্জাতিক ক্যারিয়ার শেষ হয়ে যায়। তার সিদ্ধান্ত নেওয়ার পেছনের মূল কারণটি ছিল সেই সময়কার বাংলাদেশের ক্রিকেট অপেশাদার পর্যায়ে ছিল। এমনকি শীর্ষ ক্রিকেটারদেরও খুব কম বেতন দেওয়া হতো। এঁরা সকলেই অন্যান্য পেশাগত কর্মে জড়িত ছিলেন। মাইনু ছাড়াও আরও কয়েকজন জাতীয় ক্রিকেটার (নজরুল কাদের লিন্টু, নাজিম শিরাজী, আসাদাদুজ্জামান মিশা, নেহাল হাসনাইন, মাত্র কয়েকজনের নাম) ক্রিকেটে কেরিয়ারের থেকে অন্য পেশাকে বেশি গুরুত্ব দিয়েছেন।
তিনি তার ঘরোয়া ক্রিকেটের বেশিরভাগ অংশ ঢাকার মোহামেডান স্পোর্টিং ক্লাবের সাথে খেলেছিলেন।
তার বড় ভাই সেলিম ১৯৭৯ সালে ইংল্যান্ডে আইসিসি ট্রফিতে অংশ নেওয়া বাংলাদেশ ক্রিকেট দলের সদস্য ছিলেন।
আলভী হক

আলভী হক (জন্মঃ ১০ জুন, ২০০২) একজন বাংলাদেশী ক্রিকেটার । তিনি ২০১৯-২০ জাতীয় ক্রিকেট লিগে চট্টগ্রাম বিভাগের হয়ে ৯ নভেম্বর ২০১৯ এ প্রথম শ্রেণির ক্রিকেটে আত্মপ্রকাশ করেছিলেন।
অনিলকুমার দাস

অনিলকুমার দাস এফআরএস, এফএনআই (১ ফেব্রুয়ারি ১৯০২ - ১৮ ফেব্রুয়ারি ১৯৬১) ছিলেন আন্তর্জাতিক খ্যাতিসম্পন্ন ভারতীয় বাঙালি জ্যোতির্বিজ্ঞানী। আন্তর্জাতিক ভৌগোলিক বর্ষে (১ জুলাই ১৯৫৭ হতে ৩১ ডিসেম্বর ১৯৫৮)  মাদ্রিদ ও ম্যানিলাস্থিত মানমন্দিরগুলির  সাথে দক্ষিণ ভারতের কোড়াইকানাল সৌর মানমন্দির সৌর প্রভাব নিরীক্ষণের দায়িত্বে ছিলেন। সেখানে ১৯৬০ খ্রিস্টাব্দে  অন্যতম অধিকর্তা হিসাবে তিনি ১২ মিটার ব্যাসের সোলার টানেল টেলিস্কোপ স্থাপন করেন এবং তিনিই প্রথম এর সাহায্যে সূর্যের পৃষ্ঠদেশ তথা কাঠামো ও গতিসম্পর্কিত প্রাথমিক  তথ্য অনুসন্ধানে (helioseismology)  সক্ষম হন। চন্দ্র পৃষ্ঠের দূরবর্তী এক গর্ত তথা ক্রেটারের নামকরণ তার পদবী অনুসারে দাস গহ্বর রাখা হয়।
কলকাতা বিশ্ববিদ্যালয় থেকে স্নাতক ও এম.এসসি পাশের পর প্যারিসের সর্বণে চার্লস ফ্যাব্রি'র সাথে স্পেকট্রোস্কোফি তথা বর্ণালি সম্পর্কিত বিষয়ে গবেষণা করেন। ডক্টরেট ডিগ্রি লাভ করার পর জার্মানির গটিনজেনে ইনস্টিটিউট অব থিওরেটিকাল ফিজিক্সে নোবেলজয়ী পদার্থবিজ্ঞানী  ম্যাক্স বর্নের সাথে এবং পরবর্তীকালে জিওফিসিকালিস্চ ইনস্টিটিউটে গুস্তাভ অজেনহিস্টারের সাথে এবং কেমব্রিজের সোলার ফিজিক্স অবজারভেটরিতে অল্প সময়ের জন্য কাজ করেছিলেন। তিনি এরপর ১৯৩০ খ্রিস্টাব্দে ভারতের আবহাওয়া বিভাগে যোগ দেন। ১৯৩৭ খ্রিস্টাব্দে কোডাইকানাল সৌর মানমন্দিরে প্রথমে সহকারী অধিকর্তা ও পরে অধিকর্তার পদে গুরুত্বপূর্ণ কাজ সম্পাদন করে ১৯৬০ খ্রিস্টাব্দে অবসর গ্রহণ করেন।
সৌর পদার্থবিদ্যার ক্ষেত্রে মূলতঃ spectrophotometric অধ্যয়ন Sunspots এবং বর্ণমণ্ডলে তার বেশিরভাগ অবদান ছিল। তিনি কোডাইকানাল অবজারভেটরিতে সরঞ্জামগুলির উদ্ভাবনে বিশেষ অবদান রাখেন এবং অসংখ্য তরুণ গবেষকের উন্নতির জন্য উল্লেখযোগ্য ভূমিকা নিয়েছিলেন।
অবিদ্যা (বৌদ্ধ দর্শন)

অবিদ্যা হলো (; ) বৌদ্ধ সাহিত্যের পরিভাষা যেটাকে সাধারণত “অজ্ঞতা” হিসেবে অনুবাদ করা হয়। ধারণাটি অধিবিদ্যক বাস্তবতার প্রকৃতি সম্পর্কে অজ্ঞতা বা ভুল ধারণাকে বোঝায়, বিশেষত বাস্তবতার অনিত্য ও অনাত্মা সম্পর্কে। এটি দুঃখের (যন্ত্রণা, ব্যথা, অসন্তুষ্টি) মূল কারণ এবং বৌদ্ধ প্রপঞ্চবিজ্ঞান অনুসারে অবিদ্যা পুনর্জন্ম প্রক্রিয়ার দিকে পরিচালিত করে।
বৌদ্ধ শিক্ষাবলিতে অবিদ্যাকে বিভিন্ন প্রসঙ্গে অজ্ঞতা বা ভুল বোঝাবুঝি হিসাবে উল্লেখ করা হয়েছে:
প্রতীত্যসমুৎপাদের বারো নিদানের পরিপ্রেক্ষিতে অবিদ্যাকে সাধারণত একজন অন্ধ বা চোখ-বাঁধা ব্যক্তির সঙ্গে তুলনা করা হয়।
মাল্টা জাতীয় ফুটবল দল

মাল্টা জাতীয় ফুটবল দল () হচ্ছে আন্তর্জাতিক ফুটবলে মাল্টার প্রতিনিধিত্বকারী পুরুষদের জাতীয় দল, যার সকল কার্যক্রম মাল্টার ফুটবলের সর্বোচ্চ নিয়ন্ত্রক সংস্থা মাল্টা ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯৫৯ সাল হতে ফুটবলের সর্বোচ্চ সংস্থা ফিফার এবং ১৯৬০ সাল হতে তাদের আঞ্চলিক সংস্থা উয়েফার সদস্য হিসেবে রয়েছে। ১৯৫৭ সালের ২৪শে ফেব্রুয়ারি তারিখে, মাল্টা প্রথমবারের মতো আন্তর্জাতিক খেলায় অংশগ্রহণ করেছে; মাল্টার জিরায় অনুষ্ঠিত উক্ত ম্যাচে মাল্টা অস্ট্রিয়ার কাছে ৩–২ গোলের ব্যবধানে পরাজিত হয়েছে।
১৭,০০০ ধারণক্ষমতাবিশিষ্ট তা' কালি জাতীয় স্টেডিয়ামে "মাল্টার যোদ্ধা" নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় মাল্টার রাজধানী তা' কালিতে অবস্থিত। বর্তমানে এই দলের ম্যানেজারের দায়িত্ব পালন করছেন দেভিস মানৎসা এবং অধিনায়কের দায়িত্ব পালন করছেন মোস্টার আক্রমণভাগের খেলোয়াড় মাইকেল মিফসাড।
মাল্টা এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, উয়েফা ইউরোপীয় চ্যাম্পিয়নশিপেও মাল্টা এপর্যন্ত একবারও অংশগ্রহণ করতে সক্ষম হয়নি।
মাইকেল মিফসাড, ডেভিড কারাবট, গিলবের্ত আগিয়াস, কার্মেল বাসুত্তিল এবং আন্দ্রেই আগিয়াসের মতো খেলোয়াড়গণ মাল্টার জার্সি গায়ে মাঠ কাঁপিয়েছেন।
ফিফা বিশ্ব র‌্যাঙ্কিংয়ে, ১৯৯৪ সালের সেপ্টেম্বর মাসে প্রকাশিত র‌্যাঙ্কিংয়ে মাল্টা তাদের ইতিহাসে সর্বপ্রথম সর্বোচ্চ অবস্থান (৬৬তম) অর্জন করে এবং ২০১৭ সালের জুলাই মাসে প্রকাশিত র‌্যাঙ্কিংয়ে তারা ১৯১তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে মাল্টার সর্বোচ্চ অবস্থান হচ্ছে ৯৮তম (যা তারা ১৯৯২ সালে অর্জন করেছিল) এবং সর্বনিম্ন অবস্থান হচ্ছে ২০। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
চাংশা ইভিনিং নিউজ

চাংশা ইভিনিং নিউজ ( পিনইন : "চাংশা ওয়াংপাও") ১ জুলাই, ১৯৫৬ সালে চাংশা ইভিনিং নিউজ প্রেস গ্রুপ কর্তৃক প্রতিষ্ঠিত হয়, যা চীনের হুনান প্রদেশের চাংশা সিটির একটি সংবাদপত্র। এটি একটি ২৪ পৃষ্ঠার ব্রডশিট সংবাদপত্র। ২০০৪ সালের আগস্টে উভয় পার্শ্বে রঙিন মুদ্রণে প্রকাশিত এটি হুনান প্রদেশের প্রথম পত্রিকা। সমন্বিত মিডিয়া প্রচার করতে, চাংশা ইভিনিং নিউজ মিডিয়া সৃজনশীল পণ্য এবং প্রযুক্তিগত উদ্ভাবন ও আধুনিকায়নের "রিসোর্স শেয়ারিং" মাধ্যম হয়ে উঠেছে।
২৫ এপ্রিল, ১৯৫৬-এ, চাংশা ইভিনিং নিউজ সংবাদপত্রে চাংশার একটি ছবি প্রথম প্রকাশ করেছিল। এটি ১৯৫৬ সালের ১ জুলাই চাংশা ডেইলি নামে প্রতিষ্ঠিত হয়েছিল। ১৯৬১ সালের জানুয়ারিতে, "চাংশা ডেইলি" পরিবর্তন করে "চাংশা ইভিনিং নিউজ" করা হয়। এটি সাংস্কৃতিক বিপ্লবের সময় বাধাগ্রস্ত হয়েছিল। ১৯৭৮ সালে, "চাংশা ইভিনিং নিউজ" পুনরায় "চাংশা ডেইলি" নামে প্রকাশিত হয় এবং ১৯৮৮ সালের ১ অক্টোবর থেকে আবার "চাংশা ইভিনিং নিউজ" নামে ফিরে আসে। ৩০শে জুন, ২০০৩ খবরের কাগজটি চাংশা থেকে শেঞ্জেন (বর্তমানে কে9017/9018 ট্রেন) কে177/518 ট্রেনটির নামকরণ করে। যা হুনান মিডিয়ায় কোন পরিবহন গাড়ির প্রথম নামকরণ করা ছিল।
গ্রেনাডা জাতীয় ফুটবল দল

গ্রেনাডা জাতীয় ফুটবল দল () হচ্ছে আন্তর্জাতিক ফুটবলে গ্রেনাডার প্রতিনিধিত্বকারী পুরুষদের জাতীয় দল, যার সকল কার্যক্রম গ্রেনাডার ফুটবলের সর্বোচ্চ নিয়ন্ত্রক সংস্থা গ্রেনাডা ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯৭৮ সাল হতে ফুটবলের সর্বোচ্চ সংস্থা ফিফার এবং একই বছর হতে তাদের আঞ্চলিক সংস্থা কনকাকাফের সদস্য হিসেবে রয়েছে। ১৯৩৪ সালের ১৩ই অক্টোবর তারিখে, গ্রেনাডা প্রথমবারের মতো আন্তর্জাতিক খেলায় অংশগ্রহণ করেছে; গ্রেনাডায় অনুষ্ঠিত উক্ত ম্যাচে গ্রেনাডা ব্রিটিশ গায়ানাকে ২–১ গোলের ব্যবধানে পরাজিত করেছে।
৮,০০০ ধারণক্ষমতাবিশিষ্ট কিরানি জেমস অ্যাথলেটিক স্টেডিয়ামে "স্পাইস বয়েজ" নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় গ্রেনাডার রাজধানী সেন্ট জর্জ'সে অবস্থিত। বর্তমানে এই দলের ম্যানেজারের দায়িত্ব পালন করছেন মাইকেল জর্জ ফিন্ডলে এবং অধিনায়কের দায়িত্ব পালন করছেন শ্রুসবারি টাউনের রক্ষণভাগের খেলোয়াড় অ্যারন পিয়েরে।
গ্রেনাডা এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, কনকাকাফ গোল্ড কাপে গ্রেনাডা এপর্যন্ত ২ বার অংশগ্রহণ করেছে, যার প্রত্যেকবার তারা শুধুমাত্র গ্রুপ পর্বে অংশগ্রহণ করতে সক্ষম হয়েছে।
শেন রেনি, কাসিম লাঙ্গাইগনে, কিথসন বাইন, রিকি চার্লস এবং জামাল চার্লসের মতো খেলোয়াড়গণ গ্রেনাডার জার্সি গায়ে মাঠ কাঁপিয়েছেন।
ফিফা বিশ্ব র‌্যাঙ্কিংয়ে, ২০০৯ সালের জুলাই মাসে প্রকাশিত র‌্যাঙ্কিংয়ে গ্রেনাডা তাদের ইতিহাসে সর্বোচ্চ অবস্থান (৮৮তম) অর্জন করে এবং ২০০৭ সালের ডিসেম্বর মাসে প্রকাশিত র‌্যাঙ্কিংয়ে তারা ১৭৬তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে গ্রেনাডার সর্বোচ্চ অবস্থান হচ্ছে ১২৬তম (যা তারা ২০০৪ সালে অর্জন করেছিল) এবং সর্বনিম্ন অবস্থান হচ্ছে ১৮৬। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
রেবা সোম

রেবা সোম (জন্ম: দার্জিলিং, পশ্চিমবঙ্গ) একজন ভারতীয় শিক্ষাবিদ, ইতিহাসবিদ, লেখক ও ধ্রুপদী গায়িকা। তিনি ২০০৮-২০১৩ সাল পর্যন্ত কলকাতার রবীন্দ্রনাথ ঠাকুর কেন্দ্রের ভারতীয় সাংস্কৃতিক সম্পর্ক কাউন্সিলের পরিচালক ছিলেন।
রেবা সোম রবীন্দ্রসংগীত ও কাজী নজরুল ইসলাম রচিত সংগীতের একজন প্রশিক্ষিত গায়িকা। তার সিডি "রবীন্দ্রনাথ ঠাকুরের নির্বাচিত গান" (আইআইআই মিল্লেনেন্নো, রোম, ইতালি, ২০০৩ এবং সারেগামা, ভারত, মে ২০০৪) এবং কাজী নজরুল ইসলামের প্রেমের সংগীত-এ (টাইমস মিউজিক, ২০১৬) গানের চরণের ইংরেজি অনুবাদও রয়েছে।
প্রয়াত পররাষ্ট্র সার্ভিস কর্মকর্তা হিমাচল সোমের সাথে রেবা ১৯৭১ সালে বিবাহবন্ধনে আবদ্ধ হন। রেবা স্বামীর চাকরিসূত্রে বহুদেশ ভ্রমণ করেছেন। এগুলোর মধ্যে রয়েছে ব্রাজিল, ডেনমার্ক, পাকিস্তান, মার্কিন যুক্তরাষ্ট্র, বাংলাদেশ, কানাডা, লাওস ও ইতালি। রোমে তার স্বামী ভারতে ইতালীয় রাষ্ট্রদূতের দায়িত্ব পালন করেন। তাঁদের দুই ছেলে হলেন বিষ্ণু সোম এবং অভিষেক সোম। বিষ্ণু সোম ভারতের একজন শীর্ষস্থানীয় টেলিভিশন সাংবাদিক ও অভিষেক সোম যুক্তরাষ্ট্রনিবাসী ইনভেস্টমেন্ট ব্যাংকার।
কারিগরি শিক্ষা অধিদপ্তর, কেরল

কারিগরি শিক্ষা অধিদপ্তর (ডিটিই) ভারতের কেরলের সরকারের অধীনে একটি উচ্চশিক্ষা পরিচালনা সংস্থা। এটি উচ্চ শিক্ষা বিভাগের একটি অংশ এবং এটি সরাসরি শিক্ষামন্ত্রী কর্তৃক পরিচালিত হয়। অধিদপ্তর টি উচ্চশিক্ষা সংক্রান্ত বিভিন্ন বিষয়ে সরকারকে পরামর্শ দেয়। এটি ৯ টি সরকারী প্রকৌশল কলেজ, ৩ টি সহায়ক ইঞ্জিনিয়ারিং কলেজ, ৪৯ টি পলিটেকনিক কলেজ, চারটি চারুকলা কলেজ, ৩৯ টি প্রযুক্তিগত উচ্চ বিদ্যালয়, ১ টি সরকারি বাণিজ্যিক প্রতিষ্ঠান, ৪২ টি টেলিং ও পোশাক তৈরির প্রশিক্ষণ কেন্দ্র এবং চারটি বৃত্তিমূলক প্রশিক্ষণ কেন্দ্র পরিচালনা করে।
অধিদপ্তরটি রাষ্ট্র এবং জাতীয় নীতির সাথে সামঞ্জস্যপূর্ণ কারিগরি শিক্ষা ক্ষেত্রে কার্যক্রম পরিকল্পনা, বাস্তবায়ন এবং পর্যবেক্ষণ করে।
এটি প্রকৌশল কলেজ, পলিটেকনিক, কারিগরি উচ্চ বিদ্যালয়, বাণিজ্যিক প্রতিষ্ঠান, কলা কলেজ, দর্জি ও গার্মেন্টস প্রশিক্ষণ কেন্দ্রের মাধ্যমে মাস্টার অফ টেকনোলজি/ব্যাচেলর অফ টেকনোলজি/ব্যাচেলর অফ আর্কিটেকচার, এমএফএ, বিএফএ, ডিপ্লোমা ও সার্টিফিকেট কোর্স পরিচালনা করে।
এটি নতুন প্রতিষ্ঠান প্রতিষ্ঠা, বার্ষিক বাজেট প্রণয়ন, বেসরকারি প্রতিষ্ঠানকে স্বীকৃতি দেয় এবং শিক্ষার্থীদের জন্য শিক্ষানবিশ প্রশিক্ষণের ব্যবস্থা করার সুপারিশ করে। এটি কিছু বিশেষায়িত কোর্সে সকল প্রকৌশল বিভাগ এবং সার্টিফিকেট পরীক্ষায় ডিপ্লোমা পরীক্ষা পরিচালনা করে। ডিপার্টমেন্ট পর্যায়ক্রমে ডিপ্লোমা এবং সার্টিফিকেট কর্মসূচীর সিলেবাস মূল্যায়ন এবং সংশোধন করে।
২০১২ সাল থেকে কেরলের মাননীয় হাইকোর্টের নির্দেশে, কারিগরি শিক্ষা অধিদপ্তর কেরল বিশ্ববিদ্যালয় দ্বারা পরিচালিত ইঞ্জিনিয়ারিং কলেজগুলির ফলাফল বিশ্লেষণ ও কার্যক্রমগুলো বিশ্লেষণ করে।
গিয়াসউদ্দিন আহমদ (ভারতীয় রাজনীতিবিদ)

গিয়াসউদ্দিন আহমদ (১৯ জানুয়ারী, ১৯২৭, নদীয়া) ছিলেন একজন ভারতীয় রাজনীতিবিদ। তিনি ছিলেন মোহাম্মদ সামাদ আলীর ছেলে। তিনি কৃষ্ণনগর সরকারী কলেজ এবং ইউনিয়ন খ্রিস্টান প্রশিক্ষণ কলেজ থেকে বিএ (অনার্স) এবং বিটি ডিগ্রি অর্জন করেছিলেন। তিনি স্কুল শিক্ষক হিসাবে কাজ করেছেন। তিনি নদিয়া জেলা কংগ্রেস কমিটির সেক্রেটারি হিসাবে দায়িত্ব পালন করেছিলেন।
তিনি ১৯৭২ পশ্চিমবঙ্গ বিধানসভা নির্বাচনে কংগ্রেস (আর) প্রার্থী হিসাবে ছাপড়া আসন থেকে জিতেছিলেন। তিনি ২৭,৫১৪ ভোট (৬০.৩৭%) পেয়েছিলেন। ১৯৭৭ পশ্চিমবঙ্গ বিধানসভা নির্বাচনে তিনি ছাপড়া আসন থেকে ৮,০৩৫ ভোট (১৪.3%%) পেয়ে হেরেছিলেন।
অমল দত্ত (রাজনীতিবিদ)

অমল দত্ত (জন্ম: ১২ আগস্ট ১৯৩৩, কলকাতা) ভারতের পশ্চিমবঙ্গ রাজ্যের ডায়মন্ড হারবার (লোকসভা কেন্দ্র) থেকে ৭তম লোকসভার সদস্য ছিলেন।
তিনি একই নির্বাচনী এলাকা থেকে অষ্টম, নবম এবং দশম লোকসভায় নির্বাচিত হয়েছিলেন। 
২০ অক্টোবর ২০১৭এ কলকাতায় তাঁর মৃত্যু হয়।
রাজপত সিংহ ডুগার

রাজপত সিংহ ডুগার (১৪ জুলাই ১৯০৯ - ১৯৯০) পশ্চিমবঙ্গের একজন ভারতীয় রাজনীতিবিদ ছিলেন। তিনি ভারতীয় জাতীয় কংগ্রেসের সদস্য ছিলেন।
তিনি ১৯৫২ থেকে ১৯৭২ সাল পর্যন্ত চার মেয়াদে রাজ্যসভার সদস্য ছিলেন।
তিনি শ্রীমতী কমলা ডুগার ও দুই পুত্র রেখে যান।
ডেভিড জ্যাকব কোহেন

ডেভিড জ্যাকব কোহেন ওবিই (মৃত্যু: ৯ ফেব্রুয়ারি ১৯৫৯) ছিলেন একজন ভারতীয় রাজনীতিবিদ এবং কলকাতার বাগদাদী ইহুদি সম্প্রদায়ের নেতৃস্থানীয় ব্যক্তিত্ব। তিনি বেথ-এল সিনাগগের সম্মানিত সম্পাদক হিসাবে দায়িত্ব পালন করেছিলেন। কোহেন তৎকালীন কলকাতা ইহুদি সমিতির সহসভাপতি হিসাবে দায়িত্ব পালন করছিলেন, ১৯১২ সালে কলকাতা দক্ষিণ কেন্দ্রীয় অ-মোহামেডান আসন থেকে বেঙ্গল আইন পরিষদে ছিলেন। আইন পরিষদে নির্বাচিত হলো কলকাতার ইহুদীদের সর্বোচ্চ রাজনৈতিক কার্যালয়। ১৯২৩ সালের নির্বাচনে তিনি পরাজিত হন, তবে ১৯২৩ এবং ১৯২৬ সালে কাউন্সিলে থাকার জন্য গভর্নর মনোনীত হন। 
কোহেন ১৯৪১ সালে অর্ডার অব দ্য ব্রিটিশ এম্পায়ার অফিসার নিযুক্ত হন। 
কোহেন ৭৫ বছর বয়সে ১৯৫৯ সালের ৯ ফেব্রুয়ারি মারা যান।
চৌধুরী আবু তালেব

চৌধুরী আবু তালেব (মৃত্যু: ১৯৭১) একজন ভারতীয় রাজনীতিবিদ ছিলেন। ১৯৭১ ভারতীয় সাধারণ নির্বাচনে মুর্শিদাবাদ আসন থেকে তিনি পঞ্চম লোকসভায় নির্বাচিত হয়েছিলেন। একজন ভারতীয় ইউনিয়ন মুসলিম লিগের নেতা, তিনি স্বতন্ত্র হয়ে দাঁড়িয়েছিলেন। তিনি ৯৩,৭১৬ ভোট পেয়েছেন (নির্বাচনকেন্দ্রে ৩৪.৩৮% ভোট)। 
সংসদ সদস্য হওয়ার প্রায় দু'মাস পরে তিনি ১৯৭১-এ মারা যান।
প্রসন্ত চ্যাটার্জী

প্রসন্ত চ্যাটার্জী ভারতের কমিউনিস্ট পার্টি (মার্কসবাদী) রাজনীতিবিদ। তিনি সংসদের উচ্চকক্ষ রাজ্যসভায় পশ্চিমবঙ্গের প্রতিনিধিত্বকারী ভারতের সংসদ সদস্য।
শেখ খবির উদ্দিন আহমদ

শেখ খবির উদ্দিন আহমদ ভারতের কমিউনিস্ট পার্টি (মার্কসবাদী) রাজনীতিবিদ। তিনি সংসদের উচ্চকক্ষ রাজ্যসভায় পশ্চিমবঙ্গের প্রতিনিধিত্বকারী ভারতের সংসদ সদস্য।
রমেশ যাদব

রমেশ যাদব (জন্ম: ১ জুন ১৯৫০) একজন ভারতীয় রাজনীতিবিদ এবং সমাজবাদী পার্টির সদস্য। যাদব বড়বঙ্কি স্থানীয় উত্তর প্রদেশ আইন পরিষদের সদস্য। তিনি মার্চ ২০১৬ থেকে উত্তরপ্রদেশ আইন পরিষদের বর্তমান চেয়ারম্যান।
নন্দ কিশোর যাদব (এসপি)

শ্রী নন্দ কিশোর যাদব সমাজবাদী পার্টির একজন রাজনীতিবিদ। তিনি ২০০৪-২০১০ মেয়াদে ভারতীয় সংসদের উচ্চকক্ষ রাজ্যসভায় উত্তর প্রদেশের প্রতিনিধিত্বকারী ভারতের সংসদ সদস্য ছিলেন। তিনি রাজ্যসভার প্রাক্তন সাংসদ এবং সমাজবাদী দলের প্রতিষ্ঠাতা সদস্য ইশ দত্ত যাদবের পুত্র।
তিনি উত্তর প্রদেশের আজমগড় জেলায় বাসিন্দা।
বিনোদ আগরওয়াল (মেয়র)

বিনোদ আগরওয়াল হলেন একজন ভারতীয় রাজনীতিবিদ যিনি মুরাদাবাদ জেলার পৌর কর্পোরেশনের মেয়র। তিনি ভারতীয় জনতা পার্টির সদস্য হিসাবে ২০১৭ সালের নির্বাচনে জিতেছিলেন।
দীণা

দীণা (; ; ) হলেন বাইবেলের পুরাতন নিয়ম অনুসারে ইস্রায়েলীয়দের অন্যতম পিতৃকুলপতি যাকোব ও তাঁর প্রথম স্ত্রী লেয়ার কন্যা। কনানীয় বা হিব্বীয় হমোর নামক দেশাধিপতির পুত্র শিখিম কর্তৃক দীণার অপহরণ ও ভ্রষ্টকরণ এবং পরবর্তীতে তাঁর ভাই শিমিয়োন ও লেবির প্রতিশোধের ঘটনাটি আদিপুস্তকের ৩৪শ অধ্যায়ে বর্ণিত হয়েছে।
বনি‌ ইসমাইল

বনি ইসমাইল বা ইসমাইলীয় ( ; ) হল আব্রাহামিক ঐতিহ্যে বর্ণিত বিভিন্ন আরব উপজাতি, উপজাতীয় গোত্র এবং ছোট রাজ্যের একটি সংগ্রহ ছিল যা ইসমাইলের বংশধর এবং নামকরণ করা হয়। ইসমাইল কুরআন অনুযায়ী একজন নবী। তিনি আব্রাহামের এবং মিশরীয় হাজেরার প্রথম পুত্র।
পুরাতন নিয়মের আদিপুস্তক অনুসারে অব্রাহামের জ্যেষ্ঠ পুত্র ইশ্মায়েলের বংশধর এবং তাঁর বারো পুত্র ও দেশাধিপতিদের বংশধরগণ।
ঐতিহাসিকভাবে, ইশ্মায়েলীয়দের আরব জাতির (আরও নির্দিষ্টভাবে উত্তর আরবীয়) সঙ্গে সম্পৃক্ত করা হয়েছে।
এমনকি আজও অনেকে, বিশেষত আরব মুসলিমরা, ইশ্মায়েলকে তাদের পুর্বপুরুষ হিসেবে চিহ্নিত করে থাকে।
ফিল্টার ফিডার

ফিল্টার ফিডিং হলো জলজ প্রাণীদের শিকার ভক্ষণের একটি পদ্ধতি যেখানে ভক্ষক ক্ষুদ্র ক্ষুদ্র কিছু শিকার একসাথে গলধঃকরণ করে। এক্ষেত্রে শিকার তার আশপাশের সবকিছুই গ্রহণ করে ফেলে, যেসব পদার্থ বর্জনীয় সেগুলো বর্জন করে। যারা ফিল্টার ফিডিং পদ্ধতিতে খাদ্য গ্রহণ করে তাদেরকে ফিল্টার ফিডার বলা হয়। এরা অধিকাংশই গভীর জলের প্রাণী। খাদ্যের জন্য এদের সবসময় স্রোতের উপর নির্ভর করতে হয় ও খাদ্য এলাকা খুঁজে বের করতে হয়। এলাকা খুঁজে খাদ্য পর্যন্ত পৌঁছানোর পরে এদের বিশেষ শারীরিক প্রক্রিয়ার মাধ্যমে এরা ফিল্টার ফিডিং এ অংশ নেয়। তবে জানা গেছে যে, প্রাচীন কালের এক প্রজাতির ডায়নোসরও ফিল্টার ফিডিং এর মাধ্যমে খাদ্য গ্রহণ করতো। অর্থাৎ, ফিল্টার ফিডিং অনেক পুরোনো একটি পদ্ধতি। এরা সাধারণত ৩ ধরনের হয়৷
ফিল্টার ফিডারদের খাদ্য পদ্ধতি একদম সাধারণ। ফুলকা ও সরু চুলের ন্যায় সিলিয়ার মাধ্যমে এরা শিকার ধরে ও খাদ্য গ্রহণ করে। সিলিয়া কর্তৃক উৎপন্ন স্রোতের কারণে খাদ্য সিলিয়াতে আটকায় ও ফুলকার সাহায্যে জলজ প্রাণী তা গ্রহণ করে।
নিশ্চল দ্বিকোষীয় জলজ উদ্ভিদ, পরিফেরা ও টিউনিকেট তাদের শ্বসন অঙ্গ শ্বসনিক কার্য ছাড়াও পানির ভেতরের ক্ষুদ্র বস্তুকণাকে টেনে নেওয়ার কাজে জড়িত থাকে। যেমনঃ ফুলকা। কিছু সংখ্যক চুলের ন্যায় তন্তু সিলিয়া ফুলকায় পানির স্রোত উৎপন্ন করে ও অন্যান্য সিলিয়া আটকানো খাদ্য কণাগুলোকে ফুলকার সাহায্যে খাদ্য খাঁজের ভেতরে প্রেরণ করে। এরা হলো স্টেশনারি ফিল্টার ফিডার্স।
এরা স্টেশনারি ফিল্টার ফিডার্সদের মত নিশ্চল নয়। এরা মুক্ত সাঁতারু ও সক্রিয়ভাবে শিকার অন্বেষণ করে। সাঁতার কাটার সময় তারা মুখ হাঁ করে সাঁতার কাটে ও শিকার পেলে পানিসহ তা খেয়ে ফেলে।
স্টেশনারি ফিল্টার ফিডারঃ "Sabella" এর কথা ধরা যায়। তারা মুখের কাছের সিলিয়া ব্যবহার করে খাদ্যকণাকে আটকায়। পরে তা ভক্ষণ করে। আবার ক্রাস্টাসিয়ান প্রাণীসমূহ (যেমনঃ ব্রাইন শ্রিম্প) "Artemia" চুলের ন্যায় পদ ব্যবহার করে সাঁতাররত অবস্থায় থাকা ক্ষুদ্র ক্ষুদ্র কণাকে আটকায়। এছাড়াও মাসেলস, ওয়েস্টার, স্ক্যালপ্স ইত্যাদি জলজ প্রাণী স্টেশনারি ফিল্টার ফিডার।
মুক্ত সাতারু ফিল্টার ফিডারঃ এর একটি ভালো উদাহরণ হলো নীল তিমি। তাদের দাঁতের বদলে 'ব্যালিন' নামক বিশেষ হাড় আছে, যা দেখতে লম্বা ও সরু। এটি দাঁতের গহ্বরের কোণার দিকে অবস্থান করে ও 'ক্রিল' নামক চিংড়িজাতীয় জলজ প্রাণী মুখভর্তি পানিসহ ভক্ষণ করে। তিমি সবসময় সাঁতরে বেড়ায় ও শিকার করে। 
সাগরের বিশুদ্ধতায় ফিল্টার ফিডারদের উপকারিতা রয়েছে। কারণ ফিল্টার ফিডাররা (যেমনঃ মাসেল, ওয়েস্টার্স) সমুদ্রের বিভিন্ন বিষাক্ত পদার্থ ও ক্ষুদ্র ক্ষুদ্র কণা পরিশোধিত করে ফলে সমুদ্রের পরিবেশ থাকে। যেমনঃ ওয়েস্টাররা চেসাপিক উপসাগর এক সময় এক সপ্তাহে পরিশোধন করতে পারতো। তবে পরিবেশ দূষণের কারণে এখন পরিশোধন করতে তাদের এক বছর সময় লাগে। এর পাশাপাশি ফিল্টার ফিডাররা পানির বিষাক্ততা যাচাইয়ে ব্যবহার করা হয়। এ কাজে শেলফিশকে ব্যবহার করা হয়৷
লরন্স অলিভিয়ে পুরস্কার

লরন্স অলিভিয়ে পুরস্কার বা অলিভিয়ে পুরস্কার সোসাইটি অব লন্ডন থিয়েটার কর্তৃক প্রদত্ত বার্ষিক পুরস্কার। লন্ডনের পেশাদার মঞ্চে অসাধারণ অবদানের জন্য বার্ষিক অনুষ্ঠানের মধ্য দিয়ে এই প্রদান করা হয়। শুরুতে এই পুরস্কারটি সোসাইটি অব ওয়েস্ট এন্ড থিয়েটার পুরস্কার নামে পরিচিত ছিল, কিন্তু ১৯৮৪ সালে ব্রিটিশ অভিনেতা লরন্স অলিভিয়ের সম্মানার্থে এই পুরস্কারের নাম পরিবর্তন করে বর্তমান নাম রাখা হয়।
ওয়েস্ট এন্ড থিয়েটার এবং লন্ডন ভিত্তিক অন্যান্য শীর্ষ অ-বাণিজ্যিক থিয়েটারের সাথে যুক্ত ব্যক্তিদের মঞ্চনাটক, সঙ্গীতনাট্য, নৃত্য, গীতিনাট্য, ও সহযোগী মঞ্চনাটক শাখায় বিভিন্ন বিভাগে এই পুরস্কার প্রদান করা হয়। প্রতি বছর প্রতিযোগিতার বাইরে বিশেষ অলিভিয়ে পুরস্কারও প্রদান করা হয়। অলিভিয়ে পুরস্কার আন্তর্জাতিকভাবে ব্রিটিশ মঞ্চনাটকের সর্বোচ্চ সম্মাননা, যা চলচ্চিত্র ও টেলিভিশনের জন্য প্রদত্ত বাফটা পুরস্কার ও সঙ্গীতের জন্য প্রদত্ত ব্রিট পুরস্কারের সমতুল্য। অলিভিয়ে পুরস্কার ব্রডওয়ে থিয়েটারের টনি পুরস্কার এবং ফ্রান্সের মলিয়ের পুরস্কারের সমতুল্য হিসেবেও গণ্য করা হয়।
প্রবর্তনের সময় থেকেই লন্ডনের বিভিন্ন স্থান ও থিয়েটারে এই পুরস্কারের আয়োজন অনুষ্ঠিত হয়েছে, ২০১২ থেকে ২০১৬ পর্যন্ত এটি রয়্যাল অপেরা হাউজে অনুষ্ঠিত হয় এবং ২০১৭ থেকে রয়্যাল অ্যালবার্ট হলে অনুষ্ঠিত হচ্ছে। ২০১৩ সালে থেকে এই অনুষ্ঠানটি টেলিভিশনে প্রচারের স্বত্ব নিয়েছে আইটিভি এবং বেতারে প্রচারের স্বত্ব নিয়েছে ম্যাজিক রেডিও।
আপন পর

আপন পর ১৯৯২ সালের বাংলা চলচ্চিত্র যা তপন সাহা পরিচালিত এবং জয়তারা পিকচার্সের ব্যানারে জয়তারা পিকচার্স প্রযোজিত। ছবিটিতে প্রধান চরিত্রে অভিনয় করেছেন প্রসেনজিৎ চ্যাটার্জী এবং জুহি চাওলা । ছবিটির সংগীত রচনা করেছেন বাপ্পি লাহিড়ী।
ফিরিয়ে দাও

ফিরিয়ে দাও চক্রবর্তী পরিচালিত একটি বাংলা অ্যাকশন ড্রামা চলচ্চিত্র । ১৯৯৪ সালে তিরুপতি চলচ্চিত্রের ব্যানারে এই ছবিটি মুক্তি পেয়েছিল। ছবিটির সংগীত পরিচালনা করেছেন বাপ্পি লাহিড়ী । 
তিনজন ডাকাত একটি পুলিশ ভ্যানে হামলা চালায় এবং ব্যাংকের টাকা লুট করে। একজন ফটোগ্রাফার তাদের সব মুখের ছবি তুলে দেয়। যখন ডাকাতরা তাকে ধাওয়া করে, ফটোগ্রাফার এটা মিঃ চৌধুরীর বাড়িতে লুকিয়ে রাখে। এই ড্যাসিয়টরা মিসেস চৌধুরীর সামনে মিঃ চৌধুরী ও তার অবৈধ মেয়েকে নির্মমভাবে হত্যা করে। তাদের ছোট ছেলে অর্জুন বাগানে লুকিয়ে নিজেকে রক্ষা করে। এই ঘটনার কারণে তার মা একটি পক্ষাঘাতগ্রস্ত আক্রমণ পায়। শিশু অর্জুন একজন সহানুভূতিশীল চীনা দোকানদারের কাছের পাহাড়ের কুঁড়েঘরে আশ্রয় নেয়। সে তার কাছ থেকে মার্শাল আর্ট প্রশিক্ষণ দেয় এবং খুনিদের প্রতিশোধ নেওয়ার সিদ্ধান্ত নেয়। তিনি একজন অভিনেত্রী অন্তরার সাথে দেখা করেন এবং খুনিদের খুঁজতে কলকাতায় আসেন।
রায়হানউদ্‌দীন চৌধুরী

রায়হানউদ্দিন চৌধুরী (জন্ম ২৫ মার্চ ১৯৮৫) একজন বাংলাদেশী ক্রিকেটার। ২০০৩-০৪ জাতীয় ক্রিকেটে চট্টগ্রাম বিভাগের পক্ষে প্রথম-শ্রেণীর ক্রিকেটে অভিষেক ঘটে তাঁর।
কুমারগাঁও বিদ্যুৎকেন্দ্র

কুমারগাঁও বিদ্যুৎকেন্দ্র যা সিলেট বিদ্যুৎকেন্দ্র নামেও পরিচিত, হচ্ছে বাংলাদেশের সিলেট জেলার সিলেট সদর উপজেলায় অবস্থিত একটি গ্যাস টারবাইন বিদ্যুৎ কেন্দ্র। এই বিদ্যুৎকেন্দ্রটি বাংলাদেশ বিদ্যুৎ উন্নয়ন বোর্ড (বিপিডিবি) দ্বারা পরিচালিত হয়। এটি সিলেট জেলাসহ মৌলভীবাজার, সুনামগঞ্জ এবং হবিগঞ্জের কিছু অংশের সাথে সংযুক্ত।
কুমারগাঁও পাওয়ার প্লান্টটি আখালিয়া, কুমারগাঁওয়ে অবস্থিত। এটি দুটি ট্রান্সমিশন লাইন সমৃদ্ধ ১৩২/৩৩ কেভি গ্রিডের একটি সাবস্টেশন। যার একটি ২২৫MW, অন্যটি ২০MW।
কুমারগাঁও সাবস্টেশনটি ১৩ মেগাওয়াট ক্ষমতা নিয়ে ১৯৬৭ সালে প্রতিষ্ঠিত হয়। বাংলাদেশের বিদ্যুৎ, জ্বালানি ও খনিজ সম্পদ মন্ত্রণালয় স্বল্প গ্যাস ব্যবহার করে আরও অধিক বিদ্যুৎ উৎপাদনের লক্ষ্যে ১৫০ মেগাওয়াট সিলেট গ্যাস টারবাইন বিদ্যুৎকেন্দ্রকে ২২৫ মেগাওয়াট সম্মিলিত চক্র বিদ্যুৎকেন্দ্রে উন্নীত করার পরিকল্পনা হাতে নেয়। এই লক্ষ্যে, বাংলাদেশ বিদ্যুৎ উন্নয়ন বোর্ড (পিডিবি) ২০০৯ সালে সাংহাই ইলেকট্রিক গ্রুপের সাথে একটি চুক্তি স্বাক্ষর করে। কুমারগাঁও সাবস্টেশনে পিজিসিবির চারটি ১৩২/৩৩ কেভি ট্রান্সফর্মার রয়েছে। বাংলাদেশ বিদ্যুৎ উন্নয়ন বোর্ড সিলেট শহরে বিদ্যুৎ সরবরাহের জন্য দুটি ৩৩/১১ কেভি ট্রান্সফর্মার ব্যবহার করে।
আবদুল লতিফ (রেস্তোরাঁ মালিক)

আবদুল লতিফ, এফআরএসএ (১৫ ডিসেম্বর ১৯৫৪ - ২০ জানুয়ারি ২০০৮) ছিলেন একজন ব্রিটিশ-বাংলাদেশি রেস্তোরাঁর মালিক এবং নিউক্যাসল আপন-ট্যাইনের তরকারি শেফ যিনি ভিজ ম্যাগাজিনে নিয়মিত প্রচারের মাধ্যমে দেশব্যাপী বিখ্যাত হয়ে ওঠেন। তিনি ১৯৮৭ সালে প্রবর্তিত তাঁর "কারি হেল" ডিশের জন্য সুপরিচিত ছিলেন। এটি একটি নামকরা তরকারি যা খুবই ঝাল স্বাদের (লতিফের মতে এটি "বিশ্বের সবচেয়ে ঝাল")। এটি তার নিউক্যাসল রেস্তোরাঁতে বিনা টাকায় পরিবেশন করা হত যারা পুরো খাবার শেষ করতে পারতেন। খাবারটিতে একটি সাধারণ মানের ভিন্দালুর চেয়ে চারগুণ বেশি পরিমাণের মরিচ রয়েছে।
লতিফের জন্ম সিলেট জেলা, পূর্ব বাংলা, পাকিস্তানের (বর্তমান বাংলাদেশ) সিলেট শহরের নিকটে। ১৯৬৯ সালে তিনি যুক্তরাজ্যে এসে ম্যানচেস্টারে স্থায়ী হন; এক রাতের এক বর্ণবাদী ঘটনা লতিফকে উত্তরাঞ্চল থেকে নিউক্যাসল আসতে বাধ্য করে। তিনি নেওয়ারুনের সাথে বিবাহবন্ধনে আবদ্ধ হন, একসাথে তাদের চার কন্যা এবং দুই পুত্র রয়েছে।
হুইটলি বে-র এক আত্মীয়ের মালিকানাধীন একটি রেস্তোঁরায় ওয়েটার হিসাবে টাইনসাইডে লতিফের প্রথম কাজ শুরু। ১৯৭৭ সালে, লতিফ নিউক্যাসল আপন টাইন শহরের কেন্দ্রস্থলে রুপালী নামে একটি রেস্তোঁরা প্রতিষ্ঠা করেন। রেস্তোঁরাটিকে পরে কারি ক্যাপিটাল নামে নামকরণ করা হয়।
লতিফ সব ধরনের চাকুরীজীবী পুরুষ এবং মহিলাদের পাঁচ বছরের জন্য বিনামূল্যে কারি প্রদান করতেন যারা ইরাক যুদ্ধে নিয়োজিত ছিল, এবং রাগবি তারকা জনি উইলকিনসন এবং ফুটবল ম্যানেজার গ্রায়েম সাউনিসকে সারা জীবনের জন্য বিনামূল্যে কারি সেবা দেন।
২০০৪ সালে, তাঁর রেস্তোঁরাটি বিশ্বের দীর্ঘতম দূরত্বে কারি পাঠানোর জন্য "গিনেস ওয়ার্ল্ড রেকর্ডসে" তালিকাভুক্ত হয়যখন তিনি নিউক্যাসল থেকে অস্ট্রেলিয়ার, সিডনিতে হিমায়িত উদ্ভিজ্জ বিরিয়ানি এবং পেশোয়ারী নান রুটি সরবরাহ করেন। পাঠানোর কাজটি মোটরসাইকেলের কুরিয়ার এবং বিমানের মাধ্যমে হয়েছিল এবং চার দিন সময় নিয়েছিল। তিনি নিয়মিতভাবে ক্রিট অ্যাডাল্ট কমিক "ভিজে ম্যাগাজিনে প্রদর্শিত" হওয়া সত্ত্বেও কর্মীদের বিনামূল্যে তরকারি সরবরাহ করে স্বাদ গ্রহণ করতে দিতেন যেখানে তাকে "কারি মানসিকবাদী" হিসাবে ডাকা হত।
লতিফ ১৯৯৪ সালে ৫০০০ পাউন্ডের বিনিময়ে লর্ড অফ হারপোল সম্মানী উপাধি ডিডটি কিনেছিলেন এবং গর্বের সাথে নিজেকে ব্রিটেনের প্রথম বাংলাদেশী লর্ড অফ ম্যানর হিসাবে প্রকাশ করেন। তিনি দ্য নিউ লর্ড নামে একটি ওয়েবসাইট খুলেন, যেখানে তিনি তার ভক্তদের জন্য স্মৃতিস্মারক পণ্যদ্রব্য, সমসাময়িক বার্তা, প্রচার পরিষেবা এবং একটি অনুপ্রেরণামূলক ডিভিডি সরবরাহ করতেন। সমাজে আমূল পরিবর্তন আনার জন্য তার প্রচেষ্টা মাধ্যমে ২০০৩ সালে তিনি রয়্যাল সোসাইটি অফ আর্টসের ফেলো নির্বাচিত হন।
২০শে জানুয়ারী ২০০৮, লতিফ নিউক্যাসলের গোসফর্থ এলাকায় তার নিজ বাড়িতে হার্ট অ্যাটাকের কারণে মারা যান।
লিবারেল ডেমোক্র্যাট সাংসদ টিম ফারন সংসদের আর্লি ডে মোশনে তার পরিবারকে সমবেদনা জানাতে এবং "নিউক্যাসল সিটি, লিবারেল ডেমোক্র্যাটস এবং ভিজ ম্যাগাজিনে তার অসামান্য অবদানের জন্য ২৪শে জানুয়ারী ২০০৮ সালে একটি প্রস্তাব উপস্থাপন করেন।
২ মার্চ ২০০৮, নিউক্যাসল সিভিক সেন্টারে তার স্মরণে বিপুল লোকের উপস্থিতিতে একটি স্মৃতি অনুষ্ঠান অনুষ্ঠিত হয়।
নিকারাগুয়া জাতীয় ফুটবল দল

নিকারাগুয়া জাতীয় ফুটবল দল () হচ্ছে আন্তর্জাতিক ফুটবলে নিকারাগুয়ার প্রতিনিধিত্বকারী পুরুষদের জাতীয় দল, যার সকল কার্যক্রম নিকারাগুয়ার ফুটবলের সর্বোচ্চ নিয়ন্ত্রক সংস্থা নিকারাগুয়ান ফুটবল ফেডারেশন দ্বারা নিয়ন্ত্রিত হয়। এই দলটি ১৯৫০ সাল হতে ফুটবলের সর্বোচ্চ সংস্থা ফিফার এবং ১৯৬১ সাল হতে তাদের আঞ্চলিক সংস্থা কনকাকাফের সদস্য হিসেবে রয়েছে। ১৯২৯ সালের ১লা মে তারিখে, নিকারাগুয়া প্রথমবারের মতো আন্তর্জাতিক খেলায় অংশগ্রহণ করেছে; এল সালভাদোরের সান সালভাদোরে অনুষ্ঠিত উক্ত ম্যাচে নিকারাগুয়া এল সালভাদোরের কাছে ৯–০ গোলের ব্যবধানে পরাজিত হয়েছে।
২০,০০০ ধারণক্ষমতাবিশিষ্ট নিকারাগুয়া জাতীয় ফুটবল স্টেডিয়ামে "নীল-সাদা" নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় নিকারাগুয়ার রাজধানী মানাগুয়ায় অবস্থিত। বর্তমানে এই দলের ম্যানেজারের দায়িত্ব পালন করছেন হুয়ান বিতা এবং অধিনায়কের দায়িত্ব পালন করছেন রিয়াল এস্তেলির মধ্যমাঠের খেলোয়াড় হুয়ান বারেরা।
নিকারাগুয়া এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, কনকাকাফ গোল্ড কাপে নিকারাগুয়া এপর্যন্ত ৫ বার অংশগ্রহণ করেছে, যার মধ্যে সেরা সাফল্য হচ্ছে ১৯৬৭ কনকাকাফ চ্যাম্পিয়নশিপে ষষ্ঠ স্থান অধিকার করা।
হোসু কুইহানো, হুয়ান বারেরা, মানুয়েল রোসাস, কার্লোস চাবারিয়া এবং রাউল লেগুইয়াসের মতো খেলোয়াড়গণ নিকারাগুয়ার জার্সি গায়ে মাঠ কাঁপিয়েছেন।
ফিফা বিশ্ব র‌্যাঙ্কিংয়ে, ২০১৫ সালের ডিসেম্বর মাসে প্রকাশিত র‌্যাঙ্কিংয়ে নিকারাগুয়া তাদের ইতিহাসে সর্বোচ্চ অবস্থান (৯২তম) অর্জন করে এবং ২০০১ সালের মে মাসে প্রকাশিত র‌্যাঙ্কিংয়ে তারা ১৯৩তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে নিকারাগুয়ার সর্বোচ্চ অবস্থান হচ্ছে ১২৬তম (যা তারা ২০১৭ সালে অর্জন করেছিল) এবং সর্বনিম্ন অবস্থান হচ্ছে ২০৪। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
সার্কোফাগাস

সার্কোফাগাস ছিলো ফিনল্যান্ডের প্রথম দিকের হেভি মেটাল সঙ্গীত ব্যান্ডগুলোর মধ্যে একটি।। কিমো কুসনিয়িমি ব্যান্ডের অধীনে প্রকাশিত অ্যালবাম "মুটোরিলিনুতের" সাহায্যে তারা ফিনিশ ভাষার প্রথম ধাতব ব্যান্ডে পরিণত হয়েছে।
সার্কোফাগাস (সার্কোফাগাস এলটিডি) ১৯৭৭ সালে প্রতিষ্ঠিত হয়েছিল। ব্যান্ডের গুরুত্বপূর্ণ ব্যক্তিত্ব "কিম্মো কজনিমি" ডকুমেন্টারি ফিল্ম "প্রতিশ্রুতিবদ্ধ ল্যান্ড অফ হেভি মেটাল-এ" বলেছিলেন যে ১৯৮০ এর দশকের গোড়ার দিকে ফিনল্যান্ড ভারী ধাতব ব্যান্ডের জন্য প্রস্তুত ছিল না। "মুটোরিলিনুতের" জন্য ব্যান্ডটি "কিমমো কউজনিমি ব্যান্ড" নামটি ব্যবহার করতে বাধ্য হয়েছিল। কারণ সারকোফ্যাগাস নামটি তাদের জন্য ব্যবহার করার অনুমতি ছিল না।
সার্কোফাগাস ভেঙে যাওয়ার পরে কিমমো একজন পেশাদার চলচ্চিত্র নির্মাতা হিসাবে কাজ শুরু করেছিলেন। তিনি টিভি বিজ্ঞাপন থেকে সংগীত ভিডিও, ভাদের থেকে ম্যাডোনা পর্যন্ত কয়েকশ আন্তর্জাতিক চলচ্চিত্র নির্মাণ ও পরিচালনা করেছেন। তিনি মুভি সাউন্ডট্র্যাকও রচনা করেছিলেন।
নাজম শিরাজী

নাজম শিরাজী ছিলেন একজন বাংলাদেশী ক্রিকেটার। তিনি ১৯৮২ সালে ইংল্যান্ডে আইসিসি ট্রফি খেলেন।
শিরাজী ১৯৮২ সালের জানুয়ারিতে সফরকারী হায়দ্রাবাদ ব্লুসের বিপক্ষে সেন্ট্রাল জোনের হয়ে বিএস চন্দ্রশেখর, চেতন চৌহান, অঙ্কুশান গায়েকওয়াদ, রজার বিনি, রকেশ শুক্লাসহ অন্যান্য টেস্ট খেলোয়াড়দের সমন্বয়ে খেলতে নির্বাচিত হয়েছিলেন। ইনিংসটি খেলার পরে তিনি ৩২ রান করে শীর্ষে ছিলেন। কিন্তু তার বৃহত্তর সাফল্য আসে ঢাকায় তিন দিনের ম্যাচে। বাংলাদেশ টপ অর্ডার ভারতীয় টেস্ট বোলার রাকেশ শুক্লার স্পিনের বিপরীতে পতনের পরে নাজম এবং তার চাচাতো ভাই জাহাঙ্গীর শাহ বাদশাহ এই ঘাটতি পূরণ করেছিলেন। নাজম ৫৬ রান করেছেন এবং বাদশাহ মোট ১৮২ রানের মধ্যে ৪০ রান করেছেন।
শিরাজী ১৯৮২ সালের গ্রীষ্মে ইংল্যান্ডে আইসিসি ট্রফির জন্য নির্বাচিত হয়েছিলেন। সেখানে তিনি ৫ টি ম্যাচ খেলেছেন এবং ১০৭ রান করেছেন। তার সর্বোচ্চ রান ৫২ পিএনজির বিপক্ষে তৃতীয় স্থানের প্লে-অফে এসেছিল। তিনি ইউসুফ বাবু (১১৫) এর সাথে ১৭০ রানের প্রথম উইকেট জুটি গড়েন।
১৯৮৩ সালের মার্চ মাসে শিরাজী পশ্চিমবঙ্গ সফরে ভারতীয় টেস্ট খেলোয়াড় দিলীপ দোশীর নেতৃত্বে খেলেন। স্থানীয় পক্ষের পক্ষে এটি একটি দু: খজনক অভিজ্ঞতা ছিল কারণ দোশিদের স্পিনের যাদু তাদের পক্ষে খুব বিপজ্জনক ছিল। পশ্চিমবঙ্গ দলটি ইনিংস এবং ৪২ রানের সাহায্যে ম্যাচটি জিতল এবং দোশি ১২ উইকেট নিয়েছিলেন। নাজম এমন কয়েকজন বাংলাদেশী খেলোয়াড় ছিলেন যারা দোশি সঠিকভাবে পরিচালনা করতে পারতেন। ২ য় ইনিংসে তাঁর ২৯ রানের ইনিংসটি স্থানীয় দলের পক্ষে সর্বোচ্চ ব্যক্তিগত স্কোর।
শিরাজী লস অ্যাঞ্জেলেসে এক দশকেরও বেশি সময় ধরে খেলেছিলেন।
শিরাজী একটি বড় ক্রিকেট ব্যাকগ্রাউন্ড থেকে এসেছিলেন। নাজমের বড় ভাই তালিব শিরাজী এবং কাজেম শিরাজীও বাংলাদেশের শীর্ষ স্তরে খেলেছিলেন। তাঁর চাচাত ভাই জাহাঙ্গীর শাহ বাদশা ১৯৭৮ – ১৯৯০ সাল পর্যন্ত জাতীয় দলের হয়ে নিয়মিত ছিলেন। বাদশা ভাই, আজিম শাহ, মুন্না শাহ এবং নাদির শাহ ঘরোয়া ক্রিকেটে অত্যন্ত সফল ছিলেন। মুন্না শাহ ও নাদির শাহও জাতীয় দলের সাথে সংক্ষিপ্ত অভিজ্ঞতা উপভোগ করেছিলেন। নাদির শাহ পরে আম্পায়ার হন।
গুয়াদলুপ জাতীয় ফুটবল দল

গুয়াদলুপ জাতীয় ফুটবল দল () হচ্ছে আন্তর্জাতিক ফুটবলে গুয়াদলুপের প্রতিনিধিত্বকারী পুরুষদের জাতীয় দল, যার সকল কার্যক্রম গুয়াদলুপের ফুটবলের সর্বোচ্চ নিয়ন্ত্রক সংস্থা গুয়াদলুপীয় ফুটবল লীগ দ্বারা নিয়ন্ত্রিত হয়। এই দলটি এখন পর্যন্ত ফুটবলের সর্বোচ্চ সংস্থা ফিফার সদস্যপদ লাভ করেনি, অন্যদিকে ২০১৩ সাল হতে তাদের আঞ্চলিক সংস্থা কনকাকাফের সদস্য হিসেবে রয়েছে। ১৯৩৪ সালে, গুয়াদলুপ প্রথমবারের মতো আন্তর্জাতিক খেলায় অংশগ্রহণ করেছে; মার্তিনিকে অনুষ্ঠিত উক্ত ম্যাচে গুয়াদলুপ মার্তিনিকের কাছে ৬–০ গোলের ব্যবধানে পরাজিত হয়েছে।
৭,৫০০ ধারণক্ষমতাবিশিষ্ট রেনে সের্জ নাবায়োথ স্টেডিয়ামে "লে গুয়াদা বয়েজ" নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় গুয়াদলুপের রাজধানী পয়েঁত-আ-পিত্রে অবস্থিত। বর্তমানে এই দলের ম্যানেজারের দায়িত্ব পালন করছেন জোকেলিন অঁগ্লোমা এবং অধিনায়কের দায়িত্ব পালন করছেন মধ্যমাঠের খেলোয়াড় স্তেফান অভ্রে।
ফিফার সদস্যপদ না থাকার ফলে গুয়াদলুপ এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, কনকাকাফ গোল্ড কাপে গুয়াদলুপ এপর্যন্ত ৩ বার অংশগ্রহণ করেছে, যার মধ্যে সেরা সাফল্য হচ্ছে ২০০৭ কনকাকাফ গোল্ড কাপের চতুর্থ স্থান অর্জন করা, যেখানে তারা হন্ডুরাসের কাছে ২–১ গোলের ব্যবধানে পরাজিত হয়েছে।
জঁ-লুক লাম্বুর্দ, আল্যাঁ ভের্তোত, লেহরি হানানি, দোমিনিক মোকা এবং লুদোভিক গোতিনের মতো খেলোয়াড়গণ গুয়াদলুপের জার্সি গায়ে মাঠ কাঁপিয়েছেন।
ফিফার সদস্যপদ না থাকার ফলে ফিফা বিশ্ব র‌্যাঙ্কিংয়ে গুয়াদলুপের কোন স্থান নেই। অন্যদিকে, বিশ্ব ফুটবল এলো রেটিংয়ে গুয়াদলুপের সর্বোচ্চ অবস্থান হচ্ছে ৮১তম (যা তারা ২০১১ সালে অর্জন করেছিল) এবং সর্বনিম্ন অবস্থান হচ্ছে ১৬৬। নিম্নে বর্তমানে বিশ্ব ফুটবল এলো রেটিংয়ে অবস্থান উল্লেখ করা হলো:
ইয়েমেন জাতীয় ফুটবল দল

ইয়েমেন জাতীয় ফুটবল দল () হচ্ছে আন্তর্জাতিক ফুটবলে ইয়েমেনের প্রতিনিধিত্বকারী পুরুষদের জাতীয় দল, যার সকল কার্যক্রম ইয়েমেনের ফুটবলের সর্বোচ্চ নিয়ন্ত্রক সংস্থা ইয়েমেন ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯৮০ সাল হতে ফুটবলের সর্বোচ্চ সংস্থা ফিফার এবং একই বছর হতে তাদের আঞ্চলিক সংস্থা এশিয়ান ফুটবল কনফেডারেশনের সদস্য হিসেবে রয়েছে। ১৯৯০ সালের ৮ই সেপ্টেম্বর তারিখে, ইয়েমেন প্রথমবারের মতো আন্তর্জাতিক খেলায় অংশগ্রহণ করেছে; মালয়েশিয়ার কুয়ালালামপুরে অনুষ্ঠিত উক্ত ম্যাচে ইয়েমেন মালয়েশিয়াকে ১–০ গোলের ব্যবধানে পরাজিত করেছে।
৩০,০০০ ধারণক্ষমতাবিশিষ্ট আল-সাওয়ারাহ স্পোর্টস সিটি স্টেডিয়ামে "কাহতানিয়া আরব" নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় ইয়েমেনের রাজধানী সানায় অবস্থিত। বর্তমানে এই দলের ম্যানেজারের দায়িত্ব পালন করছেন সামি হাসান আল নাশ এবং অধিনায়কের দায়িত্ব পালন করছেন মধ্যমাঠের খেলোয়াড় আলা আল-সাসি।
ইয়েমেন এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, এএফসি এশিয়ান কাপে ইয়েমেন এপর্যন্ত মাত্র ১ বার অংশগ্রহণ করেছে, যেখানে তারা শুধুমাত্র গ্রুপ পর্বে অংশগ্রহণ করতে সক্ষম হয়েছে। এছাড়াও, ইয়েমেন ২০১০ ডাব্লিউএএফএফ চ্যাম্পিয়নশিপের সেমি-ফাইনালে পৌঁছাতে সক্ষম হয়েছিল, যেখানে পূর্ব সময় শেষে তারা কুয়তের সাথে ১–১ গোলে ড্র করার পর পেনাল্টি শুট-আউটে ৪–৩ গোলের ব্যবধানে পরাজিত হয়েছে।
আলা আল-সাসি, মুহাম্মদ বুকশান, আহমেদ আল-হাইফি, আব্দুলওয়াসিয়া আল-মাতারি এবং আলি আল-নুনুর মতো খেলোয়াড়গণ ইয়েমেনের জার্সি গায়ে মাঠ কাঁপিয়েছেন।
ফিফা বিশ্ব র‌্যাঙ্কিংয়ে, ১৯৯৩ সালের আগস্ট মাসে প্রকাশিত র‌্যাঙ্কিংয়ে ইয়েমেন তাদের ইতিহাসে সর্বপ্রথম সর্বোচ্চ অবস্থান (৯০তম) অর্জন করে এবং ২০১৪ সালের ফেব্রুয়ারি মাসে প্রকাশিত র‌্যাঙ্কিংয়ে তারা ১৮৬তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে ইয়েমেনের সর্বোচ্চ অবস্থান হচ্ছে ১১৭তম (যা তারা ২০১০ সালে অর্জন করেছিল) এবং সর্বনিম্ন অবস্থান হচ্ছে ১৬৯। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
মালয়েশিয়া জাতীয় ফুটবল দল

মালয়েশিয়া জাতীয় ফুটবল দল () হচ্ছে আন্তর্জাতিক ফুটবলে মালয়েশিয়ার প্রতিনিধিত্বকারী পুরুষদের জাতীয় দল, যার সকল কার্যক্রম মালয়েশিয়ার ফুটবলের সর্বোচ্চ নিয়ন্ত্রক সংস্থা মালয়েশিয়া ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯৫৪ সাল হতে ফুটবলের সর্বোচ্চ সংস্থা ফিফার এবং একই বছর হতে তাদের আঞ্চলিক সংস্থা এশিয়ান ফুটবল কনফেডারেশনের সদস্য হিসেবে রয়েছে। ১৯৬৩ সালের ১২ই অক্টোবর তারিখে, মালয়েশিয়া প্রথমবারের মতো আন্তর্জাতিক খেলায় অংশগ্রহণ করেছে; মালয়েশিয়ার কুয়ালালামপুরে অনুষ্ঠিত মালয়েশিয়া এবং থাইল্যান্ডের মধ্যকার উক্ত ম্যাচটি ১–১ গোলে ড্র হয়েছে।
৮৭,০০০ ধারণক্ষমতাবিশিষ্ট বুকিত জলিল জাতীয় স্টেডিয়ামে "মালয়ের বাঘ" নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় মালয়েশিয়ার পেটালিং জয়ায় অবস্থিত। বর্তমানে এই দলের ম্যানেজারের দায়িত্ব পালন করছেন থান ছেং হো এবং অধিনায়কের দায়িত্ব পালন করছেন জহর দারুল তা'জিমের রক্ষণভাগের খেলোয়াড় আইদিল জাফুয়ান।
মালয়েশিয়া এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, এএফসি এশিয়ান কাপে মালয়েশিয়া এপর্যন্ত ৩ বার অংশগ্রহণ করেছে, যার প্রত্যেকবার তারা শুধুমাত্র গ্রুপ পর্বে অংশগ্রহণ করেছে। এছাড়াও, এএফএফ চ্যাম্পিয়নশিপে মালয়েশিয়া অন্যতম সফল দল, যেখানে তারা ১টি (২০১০) শিরোপা জয়লাভ করেছে।
শুকর সালেহ, রঙ্গাস্বামী অরুমুগম, মুক্তার দাহারি, সাফাউই রশিদ এবং সোহ ছিন অনের মতো খেলোয়াড়গণ মালয়েশিয়ার জার্সি গায়ে মাঠ কাঁপিয়েছেন।
ফিফা বিশ্ব র‌্যাঙ্কিংয়ে, ১৯৯৩ সালের আগস্ট মাসে প্রকাশিত র‌্যাঙ্কিংয়ে মালয়েশিয়া তাদের ইতিহাসে সর্বোচ্চ অবস্থান (৭৫তম) অর্জন করে এবং ২০১৮ সালের মার্চ মাসে প্রকাশিত র‌্যাঙ্কিংয়ে তারা ১৭৮তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে মালয়েশিয়ার সর্বোচ্চ অবস্থান হচ্ছে ৬১তম (যা তারা ১৯৭৭ সালে অর্জন করেছিল) এবং সর্বনিম্ন অবস্থান হচ্ছে ১৮৫। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
সেন্ট কিট্‌স ও নেভিস জাতীয় ফুটবল দল

সেন্ট কিট্‌স ও নেভিস জাতীয় ফুটবল দল () হচ্ছে আন্তর্জাতিক ফুটবলে সেন্ট কিট্‌স ও নেভিসের প্রতিনিধিত্বকারী পুরুষদের জাতীয় দল, যার সকল কার্যক্রম সেন্ট কিট্‌স ও নেভিসের ফুটবলের সর্বোচ্চ নিয়ন্ত্রক সংস্থা সেন্ট কিটস ও নেভিস ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯৯২ সাল হতে ফুটবলের সর্বোচ্চ সংস্থা ফিফার এবং একই বছর হতে তাদের আঞ্চলিক সংস্থা কনকাকাফের সদস্য হিসেবে রয়েছে। ১৯৩৮ সালের ১৮ই আগস্ট তারিখে, সেন্ট কিট্‌স ও নেভিস প্রথমবারের মতো আন্তর্জাতিক খেলায় অংশগ্রহণ করেছে; সেন্ট ক্রিস্টোফার ও নেভিসে অনুষ্ঠিত উক্ত ম্যাচে সেন্ট কিট্‌স ও নেভিস গ্রেনাডার কাছে ৪–২ গোলের ব্যবধানে পরাজিত হয়েছে।
৮,০০০ ধারণক্ষমতাবিশিষ্ট ওয়ার্নার পার্ক স্পোর্টিং কমপ্লেক্সে "সুগার বয়েজ" নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় সেন্ট কিটস ও নেভিসের রাজধানী ব্যাস্টেয়ারে অবস্থিত। বর্তমানে এই দলের ম্যানেজারের দায়িত্ব পালন করছেন ক্লাউদিও কাইমি এবং অধিনায়কের দায়িত্ব পালন করছেন ডাব্লিউ কানেকশনের গোলরক্ষক হুলানি আর্চিবালদ।
সেন্ট কিট্‌স ও নেভিস এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, কনকাকাফ গোল্ড কাপেও সেন্ট কিট্‌স ও নেভিস এপর্যন্ত একবারও অংশগ্রহণ করতে সক্ষম হয়নি।
কিথ গাম্বস, থ্রিজেন লিডার, জেরার্ড উইলিয়ামস, ইয়ান লেক এবং জর্জ আইসাকের মতো খেলোয়াড়গণ সেন্ট কিট্‌স ও নেভিসের জার্সি গায়ে মাঠ কাঁপিয়েছেন।
ফিফা বিশ্ব র‌্যাঙ্কিংয়ে, ২০১৬ সালের অক্টোবর মাসে প্রকাশিত র‌্যাঙ্কিংয়ে সেন্ট কিট্‌স ও নেভিস তাদের ইতিহাসে সর্বপ্রথম সর্বোচ্চ অবস্থান (৭৩তম) অর্জন করে এবং ১৯৯৪ সালের নভেম্বর মাসে প্রকাশিত র‌্যাঙ্কিংয়ে তারা ১৭৬তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে সেন্ট কিট্‌স ও নেভিসের সর্বোচ্চ অবস্থান হচ্ছে ১০৯তম (যা তারা ২০০৩ সালে অর্জন করেছিল) এবং সর্বনিম্ন অবস্থান হচ্ছে ১৭৫। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
বালগোবিন্দ বর্মা

বালগোবিন্দ বর্মা (জন্ম: ২০ আগস্ট ১৯২৩, চেতনিয়া গ্রাম, লখিমপুর খেরি) ভারতের উত্তর প্রদেশ রাজ্যের খেরি (লোকসভা কেন্দ্র) থেকে তৃতীয় লোকসভার সদস্য ছিলেন।
তিনি খেরি থেকে ৪র্থ, ৫ম এবং ৭ম লোকসভায় নির্বাচিত হয়েছিলেন।